Unieke SA inheemse kuns in Australië uitgestalEen van die kwilts in die uitstalling Foto: www.ska.ac.za Unieke kwiltwerk gebaseer op die mitologie van die /Xam, die inheemse inwoners van die gebied waarop die SKA-projek in die Karoo opgerig is, is pas in Australië uitgestal. Die geleentheid vir drie kunstenaars van die gemeenskapsentrum van Nieu-Bethesda, het opgeduik toe hulle saam met ‘n span van die SKA na ’n konferensie in Perth, Australië is. Hulle is die direkteur van die sentrum Jeni Couzyn, en die kunstenaars Sandra Sweers en Gerald Mei. Mei en Sweers se /Xam-voorouers het op die terrein van die SKA in Suid-Afrika gewoon. Die kunswerke beeld allerlei tonele soos die son, maan en melkweg uit. In Perth het hulle die geleentheid gehad om skouer te skuur met aborigenes wie se voorouers op die Australiese terrein van die SKA gewoon het. Ook van hul kunswerke is uitgestel. Klik hier om die volledige mediaverklaring te lees.